
 גדרי שפחה חרופה
כריתות י, ב – יא, א
מתני'. מה בין שפחה לבין כל העריות? שלא שוותה להן לא בעונש ולא בקרבן, שכל העריות בחטאת, ושפחה באשם; כל העריות (בנקבה, ושפחה בזכר; כל העריות) אחד האיש ואחד האשה שוין במכות ובקרבן, ובשפחה לא השוה לא האיש לאשה במכות, ולא השוה אשה לאיש בקרבן; כל העריות עשה בהן את המערה כגומר, וחייב על כל ביאה וביאה. זו חומר החמיר בשפחה, שעשה בה את המזיד כשוגג. איזו שפחה? כל שחציה שפחה וחציה בת חורין, שנאמר: והפדה לא נפדתה, דברי ר' יהודה; ר' ישמעאל אומר: זו היא שפחה ודאית; ר' אליעזר בן יעקב אומר: כל עריות מפורשות, ושיור, אין לנו אלא חציה שפחה וחציה בת חורין. 
גמ'. מנלן דהיא לקי והוא לא לקי? דתנו רבנן: בקורת תהיה - מלמד שהיא לוקה; יכול שניהן לוקין? תלמוד לומר: תהיה, היא לוקה והוא אינו לוקה. ומנין דהדין בקורת לישנא דמלקות הוא? א"ר יצחק: תהא בקראי, כדתניא: גדול הדיינין מקרא, שני מונה, שלישי אומר הכהו. רב אשי אומר: בביקור תהיה, כדתנן: אין אומדין אותו אלא מכות הראוין להשתלש. ת"ר: בזמן שהאשה לוקה - האיש מביא קרבן, אין האשה לוקה - אין האיש מביא קרבן. מנלן? אמר רבא, דכתיב: ואיש כי ישכב את אשה שכבת זרע והיא שפחה נחרפת לאיש והפדה לא נפדתה או חופשה לא נתן לה, מכדי עד הכא באיש קא משתעי קרא, נכתוב והביא את אשמו לה' ולבסוף לכתוב בקורת תהיה אמאי כתב רחמנא ברישא בקורת תהיה ולבסוף כתב והביא את אשמו לה'? ה"ק: אם בקורת תהיה היא - והביא את אשמו לה', ואם לא תהיה בקורת - לא יביא הוא את אשמו. אימא: הוא מעטיה קרא, אבל היא תילקי ותיתי קרבן! והביא את אשמו לה' כתיב. א"ר יצחק: לעולם אינו חייב אלא על שפחה בעולה בלבד, שנאמר: והיא שפחה נחרפת לאיש. ומאי משמע דהאי נחרפת לישנא דשנויי הוא? דכתיב: ותשטח עליו הריפות. ואב"א: אם תכתוש האויל במכתש בתוך הריפות בעלי. ויתנו ידם להוציא נשיהם ואשמים איל צאן על אשמתם - אמר רב חסדא: מלמד, שכולן שפחות חרופות בעלו. איזוהי שפחה כו'. ת"ר: והפדה - יכול כולה? ת"ל: לא נפדתה, יכול לא נפדתה? ת"ל: והפדה, הא כיצד? פדויה ואינה פדויה, חציה שפחה וחצייה בת חורין ומאורסת לעבד עברי, דברי ר"ע; רבי ישמעאל אומר: בשפחה כנענית הכתוב מדבר ומאורסת לעבד עברי, א"כ מה ת"ל והפדה לא נפדתה? דברה תורה כלשון בני אדם; ר' אלעזר בן עזריה אומר: כל עריות מפורשות לנו, משוייר לנו חציה שפחה וחציה בת חורין ומאורסת לעבד עברי; אחרים אומרים: לא יומתו כי לא חופשה - בשפחה כנענית הכתוב מדבר ומאורסת לעבד כנעני. לר' ישמעאל, בשלמא והפדה לא נפדתה כדקתני: דברה תורה כלשון בני אדם, אלא דקתני מאורסת לעבד עברי מנלן? דכתיב: כי לא חופשה, מכלל דהוא חופש. ר' אלעזר בן עזריה היינו ר"ע! לר' ישמעאל קאמר: לדידי בעלמא כוותיך סבירא ליה דדברה תורה כלשון בני אדם, והכא שאני, מכדי כתיב ליה קרא כי לא חופשה, והפדה לא נפדתה ל"ל? ש"מ להכי אתא, לחציה שפחה וחציה בת חורין. לאחרים, בשלמא והפדה לא נפדתה, קסבר: דברה תורה כלשון בני אדם, אלא הא דעבד כנעני מנלן? אמר קרא: כי לא חופשה, אם אינו ענין לדידה, תנהו ענין לדידיה.






1. הקדמה
בפרשת קדושים, בין איסורי שעטנז[footnoteRef:1] וערלה, מופיע מקרה מיוחד שעורר דיונים רבים, בהיותו מצב אישותי מיוחד במינו: "(כ) וְ֠אִישׁ כִּֽי־יִשְׁכַּ֨ב אֶת־אִשָּׁ֜ה שִׁכְבַת־זֶ֗רַע וְהִ֤וא שִׁפְחָה֙ נֶחֱרֶ֣פֶת לְאִ֔ישׁ וְהָפְדֵּה֙ לֹ֣א נִפְדָּ֔תָה א֥וֹ חֻפְשָׁ֖ה לֹ֣א נִתַּן־לָ֑הּ בִּקֹּ֧רֶת תִּהְיֶ֛ה לֹ֥א יוּמְת֖וּ כִּי־לֹ֥א חֻפָּֽשָׁה: (כא) וְהֵבִ֤יא אֶת־אֲשָׁמוֹ֙ לַֽה' אֶל־פֶּ֖תַח אֹ֣הֶל מוֹעֵ֑ד אֵ֖יל אָשָֽׁם: (כב) וְכִפֶּר֩ עָלָ֨יו הַכֹּהֵ֜ן בְּאֵ֤יל הָֽאָשָׁם֙ לִפְנֵ֣י ה' עַל־חַטָּאת֖וֹ אֲשֶׁ֣ר חָטָ֑א וְנִסְלַ֣ח ל֔וֹ מֵחַטָּאת֖וֹ אֲשֶׁ֥ר חָטָֽא[footnoteRef:2]". [1:  "זאת השכיבה כמו כלאים - חפשי עם שפחה" (אבן עזרא ויקרא פרק יט פסוק כ).]  [2:  ויקרא פרק יט.] 

ביאר בספר החינוך: "פירוש חרופה, מיועדת, כלומר מקודשת. ואמרו בגמרא... קידושין [ו' ע"א], שכן ביהודה קורין לארוסה חרופה. ובשפחה כנענית הכתוב מדבר שהיא חציה שפחה וחציה בת חורין, וזהו שכתוב בה והפדה לא נפדתה, כלומר פדויה ואינה פדויה, וכגון שפרעה לאדוניה חצי דמיה ונתקדשה לעבד עברי או לישראל אחר, בזו נאמר שאם בא עליה אדם אחר בין בשוגג בין במזיד שחייב להביא... אשם... ומפני זה מספיק קרבן כפרה למי שבא עליה, לפי שאין קידושיה קידושין גמורים כמו אם היתה בת חורין, שאילו בבת חורין מקודשת חיוב מיתה יש למי שבא עליה, אבל בזו אין קידושיה גמורין מחמת חצי שפחות שבה עדיין, ולפיכך מספיק קרבן לכפרה אל הנכשל בה. גם הקילה התורה בביאתה לפטור בקרבן גם המזיד... לפי שהאשה השפחה אף על פי שחציה פדויה קלה היא בעיני כל אדם[footnoteRef:3], והכשלון קרוב מאד עליה לפי שאין לב ההמון חושב ביאתה לחטא גדול[footnoteRef:4]. ועל כן יוסר עונם וחטאתם יכופר עם הקרבן, וכעין מה שאמרו זכרונם לברכה בענינים אחרים אפשר לנו לומר בזה, רחמנא ליבא בעי. ומכל מקום השפחה חייבת מלקות, שאין לומר בה שתהיה קלה בעיניה. ושמפני כן לא השגיחה בעצמה לזנות. ומיהו גם היא לא תתחייב מלקות אלא כשנבעלה כדרכה, והיא גדולה ומזידה[footnoteRef:5]".   [3:   'בקורת' – "מלשון הפקר" (רמב"ן על התורה). "כמו עם חרף נפשו למות" (חזקוני).]  [4:    "אמר רב הונא בר קטינא א"ר יצחק: מעשה באשה אחת שחציה שפחה וחציה בת חורין, וכפו את רבה ועשאה בת חורין... מנהג הפקר נהגו בה" (גיטין מג, ב).]  [5:  ספר החינוך פרשת ויקרא מצווה קכט.] 

2. ביאור 'נחרפת'
המילה 'נחרפת' עמומה ופירושים רבים הוצעו לה. בהמשך הדברים תהיינה השלכות לשוני בין הפירושים. רש"י[footnoteRef:6] ביאר: "מיועדת ומיוחדת לאיש". הרמב"ן התייחס גם לגיל: "ויקראו ימי הנעורים ימי חורף כי החורף בראשית השנים, וימי הזקנה כנגד הקיץ שהם ימי האסיף. יאמר הכתוב, שהיא שפחה נערה לאיש ידוע". הוסיף המהר"ל: "כל דבר שהותחל נקרא חריף, כמו שנקראו ימי בחרות כאשר האדם בימי חורפו. וכן יקרא התחלת האישות, שהיא ארוסה, 'חרופתי'[footnoteRef:7]". בפירוש חזקוני הוסיף פן לשוני: "נחרפת מזומנת, כמו בימי חרפי, בימי זמני". [6:  הפרשנים בסעיף משנה זה נכתבו על הפסוק בספר ויקרא פרק יט פסוק כ.  ]  [7:  גור אריה.] 

הרב אבן עזרא הציע בפשט הפסוקים שלא כסוגייתנו, שמדובר באמה עברייה מיועדת: "חרפה, בעבור היותה שפחה, והיא בתולה ברשות אחר ואיננה מאורשה". קרוב ללשוננו גם פירוש 'פנים יפות':  
"היפוך לשון נישואין שהוא לשון נשיאות וכבוד כמשחז"ל בכבוד חתן וכלה, וכתיב [ישעיהו ד, ה] כי על כל כבוד חופה ובהיפוכו כשנושא שפחה כתיב נחרפת שהוא לשון קלון וחרפה".
גם 'הכתב והקבלה' רואה כאן קלון-מקל: "ענינו נסיגת אחור... ולהיותה חציה שפחה וחציה ב"ח שאינה ראויה להנשא לא לעבד כנעני מצד חירות שבה ולא לב"ח מצד שפחות שבה, והיא תסוג אחור מלהנשא לכל אדם".
הרא"ם ביאר על פי דברי רבי יצחק בסוגייתנו, ש'נחרפת' עניינה נבעלה: "שנשתנית גופה מבתולה לבעולה".
3. האשם והמלקות
הוא באשם והיא במלקות. בפשט ההבדל בעונש הסביר רבנו בחיי: "היא שפחה ואין לה כלום ממה שתביא קרבן – תלקה[footnoteRef:8]". הפרשיה פותחת באיש, אך עונש האשם שלו כתוב רק לאחר המילה 'בקורת', ממנה לומדים מלקות לשפחה. מכאן לומדת הגמרא קשר הכרחי של האשם והמלקות: "אין האיש חייב קרבן עד שתתחייב היא מלקות[footnoteRef:9]", לכן למשל: [8:  רבינו בחיי ויקרא פרק יט פסוק כ. בפירוש רש"ר הירש הרחיב לבאר.]  [9:  רמב"ם הלכות איסורי ביאה פרק ג הלכה יז.] 

"שאר עריות אחד ער ואחד ישן - ער חייב, זולתי בשפחה חרופה שאם היתה ישנה הרי גם הוא פטור[footnoteRef:10]". עונש האשם מבהיר גם שמדובר בלאו שאין בו כרת, אחרת היה דינו בחטאת[footnoteRef:11]. מכל מקום, עונש המלקות מותנה:  [10:  פהמ"ש לרמב"ם פרק ב.]  [11:    ערוך לנר י, ב ד"ה במתניתין שלא שוותה.] 

"אין אדם לוקה אלא בעדים והתראה ובודקין העדים בדרישה ובחקירה[footnoteRef:12]". עונש זה הוא רק במזיד, שכן:  "  [12:  רמב"ם הלכות סנהדרין פרק טז הלכה ד.] 

"לא מלקין עד שתהיה שם התראה שלא נתנה התראה בכל מקום אלא להבחין בין שוגג למזיד[footnoteRef:13]". לעומת זאת הבא עליה חייב אשם גם בשוגג ובהודאת עצמו: "הבא על שפחה חרופה בין בזדון בין בשגגה מביא אשם[footnoteRef:14]". 	Comment by אבי ונגרובר: או שתדגיש שעונש המלקות ניתן על עבירה במזיד, ואז הציטוט מוכיח שאת האשם מביא אף על שגגה, או שתביא ציטוט שאשם חייבים אף בהודאת עצמו. [13:  רמב"ם הלכות איסורי ביאה פרק א הלכה ג.
]  [14:  רמב"ם הלכות שגגות פרק ט הלכה א.] 


4. פטורים מיוחדים: מערה, בתולה ושלא כדרכה
בתולה
למסקנת הסוגיה בהמשך, פטורים האיש והאישה במקרה שהיא בתולה, אם הוא ישן, כשמערה ללא גמר ביאה[footnoteRef:15], או אם הייתה הביאה שלא כדרכה. אפשרות זו שמורה לו לבועל להיפטר מעונש אף כנגד עדים:  [15:  "בשפחה חרופה דלא מיחייבי כמערה כדרכה, דשכבת זרע כתיב" (יא, ב). שמא הקפידה תורה למנוע היווצרות ילד במעמד מורכב, עוד יותר ממה שהקפידה על הביאה במקרה זה.] 

"אמרו לו שנים בעלת שפחה חרופה והוא אומר לא בעלתי- נאמן, ואינו מביא קרבן על פיהן, שהרי הוא יודע אם גמר ביאתו או לא גמר. וזה שאמר: 'לא בעלתי' - כלומר לא גמרתי[footnoteRef:16]". פטור בתולה נובע בפשטות מן הנאמר 'נחרפת לאיש', ולפיכך נראה שחייבים דווקא אם נבעלה לבן זוגה[footnoteRef:17]. אולי בגלל שהדרך היחידה בה יכול עבד עברי לקדש שפחה שאין לה יד לקבל כסף, היא ביאה[footnoteRef:18].  [16:  רמב"ם הלכות שגגות פרק ט הלכה ד..]  [17:  דף על הדף, בשם כלי חמדה.]  [18:  פנים יפות על התורה.] 

שלא כדרכה
כתב המהרש"א: (העראה) "לאו ביאה גמורה היא לגבי שפחה חרופה. אבל לעיל גבי שלא כדרכה לא בעי למימר הכי דמשכבי אשה כתיב ולא אשכחן שום דוכתא חילוק בין ביאה כדרכה לשלא כדרכה[footnoteRef:19]". והוא פלא, שבסוגייתנו באמת פטרו שפחה חרופה בשלא כדרכה[footnoteRef:20]. אמנם לדעת הרשב"א סוגייתנו היא לשיטת רבי יהודה בלבד, שלומד בכל העריות "מערה ושלא כדרכה משכבת זרע נפקא, אבל לרבנן דלא מפקי התם שלא כדרכה משכבת זרע אלא מ'אותה' - שלא כדרכה בשפחה חרופה נמי לדידהו חייב[footnoteRef:21]". שאלה זו שנויה במחלוקת גרסאות גם בדברי הרמב"ם[footnoteRef:22]. [19:  מהרש"א סוטה כו, ב.]  [20:  משמרות כהונה סוף יא עמוד א.]  [21:  רשב"א יבמות נה, א.]  [22:  רמב"ם הלכות איסורי ביאה פרק ג הלכה טו.] 

5. חיוב שוגג כמזיד
המשנה אמרה: "חומר החמיר בשפחה שעשה בה את המזיד כשוגג".
יש לשאול, מדוע נזכר הדבר כחומרה בשפחה, הרי היא פטורה בשוגג, אם כן הדברים אמורים רק לגביו, ובזה דינו "קיל שפחה מעריות, דבא על ערוה במזיד הוא במיתה או במלקות ואפילו בלא אתרו הוא בכרת ועונשים הללו ודאי חמורים מקרבן... וי"ל דודאי יש חומרא בשפחה יותר מבעריות במזיד ולא אתרו בי' דאף דחייב בעריות כרת מכ"מ אם עשה תשובה ב"ד של מעלה מוחלין לו כדאמרינן מכות (יג ב) ופטור לגמרי ובשפחה אין לו סליחה עד שיביא אשמו[footnoteRef:23]. [23:  ערוך לנר כריתות י, ב ד"ה  במתניתין זו חומר.] 

6. קטן
אם הוא קטן והיא גדולה נחלקו בכך הפוסקים. בהמשך סוגייתנו נאמר:    
"אחד גדול ואחד קטן - קטן פטור וגדול חייב, והכא גדול נמי פטור". מכאן מסיק הראב"ד שגם היא פטורה. אולם הרמב"ם מחייב קטן בקרבן: 
"בן תשע שנים ויום אחד שבא על שפחה חרופה, היא לוקה והוא מביא קרבן, ויראה לי שאינו מביא עד שיגדיל ויהיה בן דעת. השגת הראב"ד בן תשע שנים ויום אחד שבא על שפחה חרופה היא לוקה. א"א אומר אני שזה שיבוש שהרי שנינו בשפחה אחד גדול ואחד קטן גדול נמי פטור וכ"ש הקטן, ואם יאמר האיש נתלה באשה אבל לא האשה באיש, מ"מ מהיכא תיתי לחייב את הקטן על ידי האשה הא ודאי טעותא הוא[footnoteRef:24]". ויש לתהות על שיטת הרמב"ם, שלחייב קטן הוא חידוש מופלג, ומדוע לא מנתה זאת המשנה בין ייחודיו של דין שפחה חרופה[footnoteRef:25]. בכסף משנה הביא מקור לדעת הרמב"ם ממדרש בתורת כוהנים:   [24:  רמב"ם הלכות שגגות פרק ט הלכה ג.]  [25:  ערוך לנר כריתות יא, א ד"ה במתניתין כל העריות.] 

" איש פרט לקטן יכול שאני מוציא בן ט' שנים ת"ל ואיש".

7. באיזה מקרה נחשבת שפחה חרופה?
שלושה תנאים מביעים את דעתם במשנה[footnoteRef:26] באשר לזהות שפחה חרופה. לדעת רבי עקיבא מדובר ב"חציה שפחה וחציה בת חורין", "המאורסת לעבד עברי, שהוא מותר בשפחה ומותר בבת חורין. אבל לא לעבד כנעני, שהרי הוא אסור בה מפני צד חירות שבה. ואילו לא היתה חציה שפחה היו הקידושין תופסין בה, ושניהן נהרגין, אבל עכשיו קידושין תופסין בה קצת מפני צד חירות שבה, ואין תופסין בה לגמרי מפני צד עבדות שבה[footnoteRef:27]". "אבל שפחה גמורה כיון דלא תפסי קידושין פטור מאשם[footnoteRef:28]", לדעת רבי ישמעאל "בשפחה כנענית הכתוב מדבר ומאורסת[footnoteRef:29] לעבד עברי[footnoteRef:30]".  [26:  משנה מסכת כריתות פרק ב משנה ה.]  [27:  ר' עובדיה מברטנורא.]  [28:  שפת אמת יא, א.]  [29:  עיין לקמן ]  [30:  דף יא, א.] 

"כוונתו אפי' (שפחה) ודאית, ומודה דה"ה בחצי' שפחה ולזה הדעת נוטה[footnoteRef:31]". נראה שנחלקו במשמעות המילה 'נחרפת', שלרבי עקיבא היא מציינת את אירוסיה, ולרבי ישמעאל לא[footnoteRef:32], לפיכך "היה מדבר עם האשה על עיסקי גיטה וקידושיה[footnoteRef:33]" ואמר לה 'הרי את חרופתי', לפי רבי עקיבא מקודשת, ולפי רבי ישמעאל מקודשת רק ביהודה, שם הכינוי מקובל[footnoteRef:34].	Comment by אבי ונגרובר: דרוש פה עוד קצת הסבר שהרי לעיל כתבת שלפי ר"י "בשפחה כנענית הכתוב מדבר ומאורסת לעבד עברי". האם כוונתך שהאירוסין אינם תופסים בפועל? [31:  שפת אמת שם.]  [32:  שאין לשפחה כנענית קידושין. כפי שנביא בהמשך, לשון אירוסין שנקט רבי ישמעאל לאו דווקא: : "ושפחה כנענית בת איתרוסי היא? אלא מאי אית לך למימר? מאי מאורסת – מיוחדת" (גיטין מג, א)]  [33:   מסכת קידושין ו, א.]  [34:  תוספות שם, ד"ה 'משום' ו'שכן'.] 

הגמרא מסיקה שרבי אלעזר בן עזריה מודה לדינא לרבי עקיבא. יש לחקור: מה תהא דעת רבי עקיבא בחציה שפחה וחציה בת חורין המאורסת לישראל רגיל? ניתן לתלות את הדבר במחלוקת אמוראים:   
"דרש רבה בר רב הונא: ... אף על פי שאמרו: המקדש חצי אשה אינה מקודשת, אבל חציה שפחה וחציה בת חורין שנתקדשה - קדושיה קדושין[footnoteRef:35]; מ"ט? התם שייר בקנינו, הכא לא שייר בקנינו. אמר רב ששת: כשם שהמקדש חצי אשה אינה מקודשת, כך חציה שפחה וחציה בת חורין שנתקדשה - אין קידושיה קידושין; ואם לחשך אדם לומר: איזו היא שפחה חרופה? זו שחציה שפחה וחציה בת חורין המאורסה לעבד עברי, אלמא בת איתרוסי היא! אמור לו: כלך אצל ר' ישמעאל, שהוא אומר: בשפחה כנענית המאורסה לעבד עברי, ושפחה כנענית בת איתרוסי היא? אלא מאי אית לך למימר? מאי מאורסת - מיוחדת, הכא נמי מאי מאורסת – מיוחדת[footnoteRef:36]". [35:  כך דעתו למסקנה לאחר שחזר בו.]  [36:  גיטין מג, א.] 

אם כן לפי רבה בר רב הונא יש כאן קידושין מסוימים, ולפי רב ששת אין משמעות לקידושין. ניתן לומר שההבדל בין שתי הגישות נעוץ בשאלה על מה מתחייבים בשפחה חרופה, על צד האישות או על צד החירות. אם הבעיה היא צד החירות, יש לחייב רק במאורסת לעבד. אם הבעיה היא בצד השפחות יש לחייב גם במאורסת לישראל: "רש"י ביבמות [נה] כתב, שהאזהרה לאיסור דשפחה חרופה הוא מ"לא יהיה קדש". ולדבריו נמצא, שעיקר האיסור הוא משום הצד שפחה שבה, ובצפנת פענח כתב לפרש בדעת הרמב"ם, שהאזהרה היא משום לאו דאשת איש, שאף על פי שאין זה אישות גמורה לחייב עליה מיתת בית דין, מכל מקום מקצת אישות שיש בה גורמת איסור לאו, ולפי זה האיסור הוא משום הצד בת חורין[footnoteRef:37]". הדברים אינם מתאימים למה שיתבאר, שרש"י פוטר ישראל הבא על שפחה חרופה[footnoteRef:38]. [37:  חברותא  יא, א הערה  32. הוא ממשיך:
 "וכתב שם, דנפקא מינה בנידון זה לענין עבד עברי הבא על שפחה חרופה של חבירו. שלדעת רש"י אינו חייב כלום, שהרי מותר הוא בשפחה. אבל לפי מה שביאר בדעת הרמב"ם, יהיה חייב, שהרי גם הוא אסור באיסור דאשת איש. אולם הרש"ש ביבמות שם כתב, שכל דברי רש"י הנ"ל נאמרו רק לדעת רבי ישמעאל, שהכתוב מדבר בשפחה גמורה, ולא לדעת רבי עקיבא". אכן, אם האיסור מצד שפחות, מדוע אין לחייב על שפחה רגילה? אך אם נאמר כן, אין הבדל בין דעות רבי עקיבא ורבי ישמעאל.
]  [38:  וזו סיבה נוספת להצדיק את דברי הרש"ש בהערה הקודמת, שרש"י כתב כן רק לפי רבי ישמעאל.] 

על דברי רב ששת אומר רש"י: "והוא הדין לכל ישראל אלא אורחא דמלתא נקט משום דעבד עברי מותר בשפחה[footnoteRef:39]". אם כן לכל הדעות גם בישראל נוהג דין שפחה חרופה[footnoteRef:40], או שרש"י אמר כן רק להווה אמינא שם 'אם לחשך אדם'[footnoteRef:41]". נראה בהמשך שלדעת רש"י והרשב"א[footnoteRef:42] הדין נוהג גם בישראל, ולדעת הרמב"ן לא. גם הרמב"ם מקפיד תמיד להבהיר שמדובר בעבד עברי[footnoteRef:43].  [39:  רש"י שם  ד"ה ואם לחשך.]  [40:  רשב"א גיטין סוף מג, א.]  [41:  "שלדברי האומר שהם קדושין גמורין, אזי חיוב זה נאמר גם במאורסת לישראל גמור, אף על פי שאסורה היא לו משום צד עבדות שבה, ורבי עקיבא שנקט "מאורסת לעבד עברי", משום שרצה להעמיד באופן המותר, שהרי עבד עברי מותר בשפחה כנענית, אבל לדברי האומר שהוא רק יחוד בעלמא, [וכן לדעת רבי ישמעאל], יחוד זה שייך רק באופן שהיא מותרת לו. אבל אם תהיה מיוחדת לישראל כשר, לא יהיה בה דין דשפחה חרופה" - חברותא יא, א הערה 31 על פי הערוך לנר.
]  [42:  וכן ראינו בתחילת דברינו גם בספר החינוך.]  [43:  אישות ה, יז; איסורי ביאה ג, יג.] 

הירושלמי תוהה כיצד שפחה חרופה משתחררת מן הזיקה שלה:  
"מהו שתקנה עצמה במיתת רבה ובהשלים שש מה צריכה לי' כרבי עקיבה, דרבי עקיבה אמר: בשחצייה שפחה וחצייה בת חורין במאורסת לבן חורין הכתוב מדבר. ברם כרבי ישמעאל צריכה ליה, דרבי ישמעאל אמר: שפחה כנענית הנשואה לעבד עברי הכתוב מדבר אם נישואי תורה הן [שמות כא ד] אם אדוניו יתן לו אשה לא צורכה דלא מהו שתקנה עצמה במיתת רבה...[footnoteRef:44]". כלומר, שלפי רבי עקיבא פשוט שמיתת רבה איננה רלוונטית. בפני משה ביאר:  [44:  תלמוד ירושלמי קידושין פרק א סוף הלכה א.] 

"מהיכי תיתי דמיתת רבה מתירה אם מאורסת לבן חורין היא". אם כן גם לפי הירושלמי שפחה חרופה היא גם המאורסת לבן חורין. 
8. בימי עזרא
 נאמר בעזרא: "(יח) וַיִּמָּצֵא֙ מִבְּנֵ֣י הַכֹּהֲנִ֔ים אֲשֶׁ֥ר הֹשִׁ֖יבוּ נָשִׁ֣ים נָכְרִיּ֑וֹת מִבְּנֵי֙ יֵשׁ֤וּעַ בֶּן־יֽוֹצָדָק֙ וְאֶחָ֔יו מַֽעֲשֵׂיָה֙ וֶֽאֱלִיעֶ֔זֶר וְיָרִ֖יב וּגְדַלְיָֽה: (יט) וַיִּתְּנ֥וּ יָדָ֖ם לְהוֹצִ֣יא נְשֵׁיהֶ֑ם וַאֲשֵׁמִ֥ים אֵֽיל־צֹ֖אן עַל־אַשְׁמָתָֽם[footnoteRef:45]". הגמרא אומרת שהביאו אשמות, על עוון שפחות חרופות. מכאן מקשים בעלי התוספות על שיטת רש"י שלא נהג יובל בבית שני, שהרי: "שפחה חרופה היינו חציה שפחה וחציה בת חורין המאורסת לעבד עברי, ועבד עברי אינו נוהג אלא בזמן שהיובל נוהג[footnoteRef:46]". [45:  עזרא פרק י.]  [46:  תוספות גיטין  לו, א ד"ה בזמן.] 

הרמב"ן[footnoteRef:47] הציע מספר תירוצים לשיטת רש"י: [47:  חידושי הרמב"ן שם.] 

1. "בימי צדקיהו בעלום...
2. רב חסדא ס"ל כאחרים דאמרי ומאורסת לעבד כנעני, ולרבנן דאמרי מאורסת לעבד עברי על דבר אחר הביאו אשמות, ושמא תלויין היו...
3. קנה עבד עברי בזמן הבית ונרצע וחרב הבית קודם שיצא ובטל היובל שהוא עובד לעולם ודינו כדין עבד עברי להתירו בשפחה...
4. כגון שקדשום בזמן הבית שהיה היובל נוהג וחרב הבית ובעלום בימי עזרא".
למעט התירוץ השני, תירוצי הרמב"ן מנסים 'למשוך' מעמד של שפחה חרופה מאז בית ראשון לימי בית שני, והקושי ברור[footnoteRef:48]. הרשב"א מציע שפשוט מדובר בשפחה חרופה המאורסת לישראל גמור, ורש"י לשיטתו[footnoteRef:49], שגם מצב זה כלול בפרשה. רש"י על אתר פירש: "הוראת שעה היתה[footnoteRef:50]". מסתבר שהוא הולך בעקבות תירוצו השני של הרמב"ן, להעמיד את סוגייתנו שלא כהלכה[footnoteRef:51]. מכל מקום קל להבין שרש"י נמנע מלפרש כפשט שהייתה תופעה המונית של נשיאת נשים חצויות בין שפחות לחירות דווקא. [48:  הרשב"א מוסיף שהיובל התבטל טרם חורבן בית ראשון. קשה להניח שרבים בישראל חטאו עם חצי שפחה חצי בת חורין כבת תשעים.]  [49:  רש"י גיטין מג, א ד"ה ואם לחשך.]  [50:  רש"י עזרא פרק י, יט.]  [51:   "רק דלא ניחא לי' לומר כמו שאמר הרמב"ן דלשאר תנאי צ"ל דקרבן אשם תלוי הי' דהרי מפשטות דפסוק משמע שהביאו על איסור ביאה ונישואין וכמו שכתבתי לעיל ולכן מפרש רש"י דלשאר תנאי צ"ל דהוראת שעה הי' להביא אשם על אשמתם בנשים נכריות" -
ערוך לנר כריתות יא, א.
] 

9. הציר המרכזי בסוגיה – קידושין מצומצמים או גדר מיוחד.
לאחר המחלוקת של רבה בר רב הונא ורב ששת בשאלה אם יש קידושין לחצי שפחה וחצי בת חורין, מביאה הגמרא מחלוקת נוספת:   
"איתמר: חציה שפחה וחציה בת חורין שנתקדשה לראובן ונשתחררה, וחזרה ונתקדשה לשמעון, רב יוסף בר חמא אמר ר"נ: פקעו קדושי ראשון, ר' זירא אמר רב נחמן: גמרו קדושי ראשון[footnoteRef:52]". הרמב"ם[footnoteRef:53] כתב פסק מורכב, והשיג עליו הראב"ד: "המקדש אשה שחציה שפחה וחציה בת חורין אינה מקודשת קידושין גמורין עד שתשתחרר וכיון שנשתחררה גמרו קידושיה כקידושי קטנה שגדלה ואינו צריך לקדשה קידושין אחרים, בא אחר וקידשה אחר שנשתחררה הרי זה ספק קידושין לשניהם. השגת הראב"ד... אם קטנה שגדלה גומרין קידושיה מן התורה... כי בא אחר וקדשה אחר שנשתחררה למה אסרה על הראשון? אלא אפילו לא בא אחר וקידשה קידושי הראשון אינם קידושין גמורין וצריך לחזור ולקדש כדי שתהיה לו לאשה גמורה[footnoteRef:54]". [52:  גיטין מג, ב.]  [53:  רמב"ם הלכות אישות פרק ד הלכה טז.]  [54:  לביאור שיטת הרמב"ם עיין בירור הלכה  לגיטין מג,  ב ציון א.] 

הרב גוסטמן[footnoteRef:55] מציב על פי דברים אלה שאלה מרכזית בהתבוננות על שפחה חרופה, שממנה נגזרות לדעתו נפקא מינות רבות: "כוונת רמב"ם לחדש ולומר דחציה שפחה וחציה בת חורין דתפסי בה קידושין, אין הקידושין האלו מהפרשה ד'כי יקח איש אישה' אלא קידושין מיוחדין הן, שגילתה התורה מפרשה אחרת דכתיב: 'והיא שפחה נחרפת לאיש', ולקידושין האלו קורא הרמב"ם קידושין שאינן גמורים. לא מהטעם שאין הקידושין האלו מחייבי מיתות רק אשם, אלא שעצם חלות הקידושין בחציה שפחה, לא דמי לקידושין דעלמא... והא דפטרה התורה ממיתה ואין חיובה אלא באשם – הוא נמי מהאי טעמא, שאין הקדושין גמורים[footnoteRef:56]". הראב"ד, שפוסק להצריכה קידושין מיוחדים כשהיא משתחררת, בוודאי סובר כך. מצב דומה לזה יכול להיות ייעוד[footnoteRef:57]. שפחה חרופה היא גדר חדש לגמרי שחידשה בו תורה חיוב אשם. האפשרות השנייה היא לומר שלפנינו קידושין ככל הקידושין, אלא שגזרה תורה לפוטרם ממיתה. נפקא מינות הנובעות מכך: [55:  ראש ישיבת נצח ישראל. זכיתי לשמש אותו בנערותי מעט. הרב חיים סבתו תיאר אותו: "הרב הגאון הגדול ראש הישיבה בשכונת רחביה, ששכלו חריף היה עד שנתבהלו חכמי ישראל מפניו, וליבו רך כילד תמים מלא אהבה לכל אדם" (כעפעפי שחר, עמ' 45). כדאי הוא שיפוצו מעיינותיו עוד יותר לרשות הרבים. אתרום בזה את חלקי הדל. 
]  [56:  קונטרסי שיעורים מסכת קידושין (להלן: הרב גוסטמן), שיעור י אות ג עמ' סה.]  [57:  על פי תוספות הרא"ש גיטין יט, א. וכפי שביאר הראב"ע גם את פסוקינו.] 

1. מחלוקת האמוראים האם לאחר שחרורה היא במיתה. מי שסובר שפקעו קידושיה  
             "לאחר שנשתחררה אפילו אשם ליכא[footnoteRef:58]". [58:  ב"ח אבן העזר סימן מד.] 

2. איסורי קורבה. לפי הגישה הראשונה "לא מצינו שום עונש בתורה על קידושין כאלו[footnoteRef:59]", ואין לחייב למשל אחיו של בעלה הבא עליה[footnoteRef:60]. לגישה השנייה פטור אשת איש התחדש ולא פטור קורבה[footnoteRef:61]. [59:  הרב גוסטמן.]  [60:  מנחת חינוך קצא.]  [61:  זו דעת אבני מילואים סימן מד ס"ק ד.] 

3. האם שייך בה ייבום? לפי המנחת חינוך הנוקט בשיטה הראשונה לא. אך הב"ח כתב[footnoteRef:62]: "הרא"ש כתב דהלכתא כרב חסדא ורבה בר רב הונא דקידושיה קידושין גמורין מן התורה וכמו שפירשו התוספות. וא"כ ודאי אם מת קודם שחרור - אחיו מייבם אשה זו אם היה גם הוא עבד עברי ופוטר צרותיה". [62:  ב"ח אבן העזר סימן מד.] 

4. האם שפחה חרופה נאסרת על בעלה כדין סוטה[footnoteRef:63]. איסור זה יחול רק אם מדובר בסעיף של קידושין רגילים. [63:  ספק שהעלה הפרי מגדים בפתיחה כוללת חלק ב אות כא.] 

5. האם תופסים בה קידושי אחר קודם שהשתחררה. לפי הבית שמואל "ע"כ לא מבעי' בש"ס אלא אם בא עליה אחר השחרור אבל קודם השחרור דצד ב"ח תופסין לראשון, תו אין תופסין קידושי השני[footnoteRef:64]". ובאבני מילואים סבר שחלים[footnoteRef:65]. [64:  בית שמואל על שו"ע אה"ע סימן מד אות טו.]  [65:  סימן מד אות ד.  לכאורה אין זה עקבי לדעתו שאיסורי קורבה קיימים בה (הרב גוסטמן).] 

6. האם מועיל לה גט. הירושלמי הניח ש"פשיטא שאינה יוצאה בגט", הטור והשולחן ערוך פסקו אחרת: "המקדש מי שחציה שפחה וחציה בת חורין, צריכה גט[footnoteRef:66]". ואולי המחלוקת תלויה במחלוקת אמוראים לגבי עבד עברי[footnoteRef:67]:  [66:  שו"ע אה"ע סימן מד, יב.]  [67:  הרב גוסטמן, עמ' סז.] 

"ר' חייה בשם רבי יוחנן מי שחציו עבד וחציו בן חורין קידש אשה אין חוששין לקדושיו. ודכוותה גירש [דף נט עמוד ב] אין חוששין לגירושיו שמואל אמר חוששין לגירושיו[footnoteRef:68]". [68:  תלמוד ירושלמי פסחים פרק ח הלכה א.
] 


 
 
